Vladimír Kútny

Vladimír Kútny (* 22. máj 1985, Trenčín) je bývalý slovenský hokejový útočník. Hrával na poste ľavého krídelníka. Je odchovancom klubu MHK Dubnica nad Váhom.

Klubový hokej 
S hokejom začínal v roku 1991 v tíme MHK Dubnica nad Váhom. Od roku 1998 hrával za dorast, kde pokračoval v roku 2000 popri štúdiách na tunajšom Športovom gymnáziu za juniorov v Dukle Trenčín. Už ako 17-ročný hrával zámorskú juniorskú súťaž QMJHL za klub Quebec Remparts. V Quebecu odohral celú sezónu 2002/03. V roku 2003 (17.25. máj) sa zúčastnil v kanadskom meste Quebec Juniorskej hokejovej súťaže Memorial Cup. Ďalšiu sezónu začal v Quebecu, ale dohral ju už v klube Val d'Or Foreurs. Tam začal aj sezónu 2004/05, ktorú však dokončil už v klube Acadia-Bathurst Titan. V sezóne 2005/06 sa vrátil na Slovensko do klubu Dukla Trenčín. Tam pôsobil až do konca sezóny 2008/09. Ďalšiu sezónu začal v českej extralige v klube HC Oceláři Třinec, odkiaľ prestúpil do klubu HC ’05 Banská Bystrica. Ročník 2011/12 odohral celý v tíme HC 05 Banskej Bystrica. Pred sezónou 2012/13 podpísal zmluvu z klubom Ertis Pavlodar, ktorý hráva najvyššiu súťaž v Kazachstane. Počas sezóny ale prestúpil do klubu HC Mulhouse, ktorý hrá najvyššiu francúzsku ligu Ligue Magnus. Pred sezónou 2013/14 podpísal zmluvu s Duklou Trenčín. Po skončení sezóny na Slovensku si predĺžil sezónu na Novom Zélande. Za klub Canterbury Red Devils v miestnej lige NZIHL odohral 7 stretnutí. S klubom získal novozélandský titul. Pred sezónou 2014/15 podpísal zmluvu s nórskym klubom Manglerud Star. Po deviatich zápasoch ale prestúpil do anglického klubu Guildford Flames hrajúceho v súťaži EPIHL. Novú sezónu začal v rovnakej lige, ale v klube Telford Tigers. Sezónu, ale dokončil v Rakúsku v klube EHC Kundl hrajúcom 4. ligu. V sezóne 2016/17 sa stal hráčom nórskeho klubu Nidaros Ishockeyklubb v 1.divízii, čo je 2 najvyššia súťaž v Nórsku. S klubom vyhral ligu a získal tak zlatú medailu. Zároveň išli hrať baráž o najvyššiu súťaž, ale v nej klub neuspel. Po sezóne sa vrátil domov do Dubnice nad Váhom.

V sezóne 2017/18 sa stal hráčom nováčika 1. hokejovej ligy SR, klubu MHK Dubnica nad Váhom. V sezóne 2018/19 získal s klubom bronzovú medailu. Po sezóne ukončil aktívnu kariéru.

Osobné úspechy 

Extraliga SR
Sezóna 2006/07
Strieborná medaila s klubom Dukla Trenčín 

NZIHL (Nový Zéland)
Sezóna 2013/14
Zisk majstrovského titulu s klubom Canterbury Red Devils

Austria 4 (Rakúsko)
Sezóna 2015/16
Zlatá medaila za víťazstvo v lige s klubom EHC Kundl

1. division (Nórsko)
Sezóna 2016/17
Zlatá medaila za víťazstvo v lige s klubom Nidators Ishockeyklub

1. hokejová liga SR
Sezóna 2018/19
Bronzová medaila s klubom MHK Dubnica nad Váhom

Štatistiky - Základná časť

Štatistiky - Play-off

Reprezentačná kariéra

Draft 
V roku 2002 bol Vladimír Kútny draftovaný do zámorskej juniorskej súťaže CHL v prvom kole z 20. miesta. Vybral si ho klub Quebec Remparts, ktorý hráva v rámci juniorskej ligy CHL súťaž QMJHL.

V drafte do NHL bol Vladimír Kútny draftovaný v roku 2003 v 8. kole z 258. miesta klubom Detroit Red Wings.

Zdroj 
 Vladimír Kútny na eurohockey.com
 Vladimír Kútny na eliteprospects

Slovenskí hokejisti
Slovenskí hokejoví útočníci
Slovenskí hokejisti draftovaní NHL
Hokejisti draftovaní klubom Detroit Red Wings
Hráči MHK Dubnica nad Váhom
Hráči Dukly Trenčín
Hráči HC Banská Bystrica
Hráči HK 95 Považská Bystrica
Osobnosti z Trenčína